Harry Potter va hikmatlar toshi
Harry Potter va hikmatlar toshi (boshqa nomi Harry Potter va afsungarlar toshi; inglizcha: Harry Potter and the Philosopher's Stone) J. K. Rowling qalamiga mansub fentezi janridagi roman boʻlib, Harry Potter romanlari turkumiga kiruvchi ilk kitob hisoblanadi. Roman ilk bor 1997-yil 26-iyunda Birlashgan Qirollikning Bloomsbury nashriyotida chop etildi. Umumjahon boʻylab 120 million nusxada sotildi va buning ortidan hamma vaqtlarning eng koʻp sotilgan uchinchi kitobi boʻldi. Kitobga asoslanib 2001-yili film suratga olindi va Electronics Art kompaniyasi tomonidan videooʻyin ishlandi. Harry Potter va hikmatlar toshi romani tanqidchilar tomonidan ijobiy baholanib, koʻplab mukofotlarga sazovor ham boʻldi.